ඒ මීට පෙර එල්.ටී.ටී.ඊ. සංවිධානය අපරාධ සංවිධානයක් නොවන බව දක්වමින් ස්විට්සර්ලන්ත අධිකරණයක් ලබාදුන් තීන්දුවකට එරෙහිව එරට නීතිපති දෙපාර්තමේන්තුව ගොනුකළ අභියාචනයක තීන්දුව ප්‍රකාශයට පත්කරමින්.ඒ අනුව 1999 සිට 2009 දක්වා එල්.ටී.ටී.ඊ. යට අරමුදල් රැස් කළ පුද්ගලයින් 12 දෙනෙකු නිදොස් කොට නිදහස් කිරීමට ස්විට්සර්ලන්ත ෆෙඩරල් අධිකරණය තීරණය කර ඇත්තේ.තීන්දුව ප්‍රකාශයට පත්කරමින් විනිසුරුවරුන් පෙන්වා දුන්නේ, එල්.ටී.ටී.ඊ. සංවිධානය අපරාධ සංවිධානයක් ලෙස තහවුරු කිරීමට ප්‍රමාණවත් සාක්ෂි පැමිණිලි පාර්ශ්වය ඉදිරිපත් කර නොතිබූ බවයි.අදාළ පුද්ගලයින් අරමුදල් රැස්කරන කාලසීමාවේදී එල්.ටී.ටී.ඊ. සංවිධානයේ ක්‍රියාකාරීත්වය, අල්කයිඩා හෝ අයි.එස්. ත්‍රස්ත සංවිධාන මට්ටමේ නොපැවති බව, අද ප්‍රකාශයට පත්වූ ෆෙඩරල් අධිකරණ තීන්දුවේ සඳහන්.එමෙන්ම එල්.ටී.ටී.ඊ. සංවිධානයේ මූලික අරමුණ වී තිබුණේ ඔවුන් නියෝජනය කරන ජන කොට්ඨාසය, ස්වාධීන ජන කොට්ඨාසයක් ප්‍රකාශයට පත්කර ගැනීම බවයි.